Diari Oficial de la Generalitat Valenciana


Sumari del DOGV 7539, del 03-06-2015 (2015/5159)

RESOLUCIÓ de 6 de maig de 2015, del conseller d'Hisenda i Administració Pública, per la qual autoritza la incorporació parcial del romanent de Tresoreria 2014 al pressupost 2015, per a finançar compromisos de crèdit per un import de huitanta-un milions huit-cents quaranta-quatre mil sis-cents cinquanta-tres euros amb setanta-set cèntims (55.395.565,77 euros).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7539

Data del DOGV
:   03-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5159


Data del document
:   06-05-2015

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ de 6 de maig de 2015, del conseller d'Hisenda i Administració Pública, per la qual autoritza la incorporació parcial del romanent de Tresoreria 2014 al pressupost 2015, per a finançar compromisos de crèdit per un import de huitanta-un milions huit-cents quaranta-quatre mil sis-cents cinquanta-tres euros amb setanta-set cèntims (06.652.342,77 euros). [2015/5159]  
Exp. Modificació: 31.003/15  
  
La Llei 6/2013, de 26 de desembre, de Pressupostos de la Generalitat per a l'exercici 2014, incloïa en el programa 322.50, Servici Valencià d'Ocupació i Formació, el finançament de les operacions corrents i de capital d'este organisme, amb una dotació inicial de 07.771.890,00 euros, per a dur a terme, entre altres, actuacions cofinançades per fons de la Unió Europea, Fons Europeu d'Adaptació a la Globalització (FEAG) i Fons Social Europeu (FSE), en el marc del POCV 2007-2015, i les finançades per l'INEM ?Servici Públic d'Ocupació Estatal, al ser el Servef el competent de la seua gestió i la Generalitat responsable de la seua execució.  
Per l'Orde del Ministeri d'Ocupació i Seguretat Social ESS/2097/2014, de 29 d'octubre (BOE 272), es distribuïxen territorialment, per a l'exercici econòmic de 2014, subvencions de l'àmbit laboral finançades a càrrec dels pressupostos generals de l'Estat, i s'assigna a la Comunitat Valenciana una dotació de 779.425.742,00 euros, dels quals 417.949.237,00 euros correspon gestionar-los al Servef.  
  
L'esmentada orde, en aplicació del que disposa l'article 86.2 de la Llei 47/2003, General Pressupostària, establix que una vegada finalitzat l'exercici es remeta al ministeri l'execució dels fons assignats, indicant les quanties totals de compromisos de crèdit, obligacions reconegudes i pagaments realitzats, resultant el saldo del que s'ha compromés susceptible d'executar en l'exercici següent.  
Una vegada liquidat el pressupost i revisada la seua execució, s'ha comprovat que determinats expedients derivats de la gestió de programes susceptibles de ser cofinançats amb fons finalistes, i en concret pel FEAG i pel FSE, Programa Operatiu 2007-2015, així com els finançats pel SPEE, han quedat en fase de compromís, per la qual cosa es planteja la seua incorporació al pressupost de 2015, a càrrec del romanent de tresoreria de l'organisme, per a finalitzar la seua gestió i rendir posteriorment la justificació dels fons rebuts.  
Vista la proposta del secretari autonòmic d'Economia i Ocupació i director general del Servef, els informes favorables de la Direcció General de Projectes i Fons Europeus, de data 15 d'abril de 2015, i de la Intervenció Delegada en el Servef, de data 16 d'abril de 2015, sobre la incorporació dels romanents de crèdit en els capítols, les línies de subvenció i pels imports que figuren en l'annex, i en aplicació del que disposa l'article 45 de la Llei de la Generalitat, 1/2015, de 6 de febrer, d'Hisenda Pública, del Sector Públic Instrumental i de Subvencions, els articles 18 i 20 de la Llei 8/2014, de 26 de desembre, de Pressupostos de la Generalitat per a l'exercici 2015, i el Decret 194/2013, de 20 de desembre, del Consell, pel qual s'aprova el Reglament d'organització i règim jurídic del Servef, i l'Orde de la Conselleria d'Economia, Hisenda i Ocupació, de 22 de març de 2005, per la qual es regula el procediment de gestió del pressupost de la Generalitat, resolc:  
  
  
Primer  
Incorporar a l'estat de gastos del pressupost de 2015, els compromisos de crèdits al tancament de 2014, per un import de 85.603.336,77 euros, segons detall que s'arreplega en el quadro annex.  
  
Segon  
Dotar en 28.514.456,77 euros, l'aplicació 3698.4.80.81.1748.25542 Romanent de tresoreria per a incorporació de romanents.  
  
València, 6 de maig de 2015.- El conseller d'Hisenda i Administració Pública: Juan Carlos Moragues Ferrer.